Елбасы ІІІ Дүниежүзілік көшпенділер ойындарының ашылу рәсіміне қатысты
"Елбасы ІІІ Дүниежүзілік көшпенділер ойындарының ашылу рәсіміне қатысты" | "https://abai.kz/post/76008"
TITLE: Елбасы ІІІ Дүниежүзілік көшпенділер ойындарының ашылу рәсіміне қатысты
URL: https://abai.kz/post/76008
META: "Елбасы ІІІ Дүниежүзілік көшпенділер ойындарының ашылу рәсіміне қатысты" | "https://abai.kz/post/76008"
DATE: 03.09.2018
AUTHOR(s): Abai.kz
TOTAL WORDS: 131
TEXT: Нұрсұлтан Назарбаев Қырғыз Республикасының Президенті Сооронбай Жээнбековтің шақыруымен Шолпан-Ата қаласында өткен ІІІ Дүниежүзілік көшпенділер ойындарының ашылу рәсіміне қатысты, - деп хабарлайды Абай-ақпарат Ақорданың сайтына сілтеме жасап. Салтанатты іс-шараға Түркия Республикасының Президенті Режеп Тайип Ердоған, Татарстан Республикасының Президенті Рустам Минниханов және Венгрияның Премьер-Министрі Виктор Орбан қатысты. 3D-графикасын қолдана отырып ұсынылған театрландырылған қойылымға мыңнан астам актер, музыкант, әнші, шабандоз және спортшылар қатысты. Олар цирк өнерін, шабандоздық тәсілдерін, отты шоу көрсетіп, акробаттық жаттығулар орындады. Бұл ойындар спорттың 37 түрін, соның ішінде қырғыздың 16 ұлттық және басқа да көшпенді халықтар спортының 21 түрін қамтиды. Атап айтқанда, түрлі қашықтықтағы ат бәйгесінің 8, күрестің 13, дәстүрлі садақ атудың 5 және зияткерлік ойынның 3 түрінен сайыстар өтеді. Сондай-ақ, ит жүгіртіп, құс салатын ұлттық аңшылық ойындардан жарыс болады. Ойындарға әлемнің 60-тан астам елінен 2 мыңға жуық спортшы қатысады. Abai.kz
